ബിഎസ്എന്എല് ജില്ലാ ആസ്ഥാനത്തേക്ക് മാര്ച്ച് നടത്തി പത്തനംതിട്ട വിവിധ ആവശ്യങ്ങളുന്നയിച്ച് ബിഎസ്എന്എല് ജീവനക്കാരും പെന്ഷന്കാരും കരാര് തൊഴിലാളികളും ജില്ലാ ആസ്ഥാനത്തേക്ക് മാര്ച്ച് നടത്തി. ബിഎസ്എന്എല് ഉള്പ്പെടെയുള്ള പൊതുമേഖലാ സ്ഥാപനങ്ങളുടെ സ്വകാര്യവല്ക്കരണ നീക്കം ഉപേക്ഷിക്കുക, ഫോര് ജി സേവനം ആരംഭിക്കുക, ഔട്ട്സോഴ്സിങ്ങിന്റെ പേരില് ബിഎസ്എന്എല്ലിന്റെ പണം കവര്ന്നെടുക്കുന്ന നടപടി അവസാനിപ്പിക്കുക, ശമ്ബളപെന്ഷന് പരിഷ്കരണം നടപ്പിലാക്കുക, കരാര് തൊഴിലാളികളുടെ ശമ്ബള കുടിശിക തുക ഉടന് അനുവദിക്കുക, മെഡിക്കല് ആനുകൂല്യങ്ങള് അനുവദിക്കുക തുടങ്ങിയ ആവശ്യങ്ങള് ഉന്നയിച്ച് ജീവനക്കാരും പെന്ഷന്കാരും കരാര് തൊഴിലാളികളും ബിഎസ്എന്എല് എംപ്ലോയീസ് യൂണിയന്, ഓള് ഇന്ത്യാ ബിഎസ്എന്എല് ഡിഒടി പെന്ഷനേഴ്സ് അസോസിയേഷന്, ബിഎസ്എന്എല് കാഷ്വല് കോണ്ട്രാക്ട് വര്ക്കേഴ്സ് ഫെഡറേഷന് എന്നീ സംഘടനകളുടെ കോഓര്ഡിനേഷന് കമ്മിറ്റിയാണ് ബിഎസ്എന്എല് എസ്എസ്എ കേന്ദ്രങ്ങളിലേക്ക് മാര്ച്ച് നടത്തിയത്. തിരുവല്ലയില് ജനറല് മാനേജര് ഓഫീസിലേക്ക് നടന്ന മാര്ച്ച് സംസ്ഥാന ഏകോപനസമിതി കണ്വീനര് സി സന്തോഷ്കുമാര് ഉദ്ഘാടനം ചെയ്തു. ഓള് ഇന്ത്യാ ബിഎസ്എന്എല് ഡിഒടി പെന്ഷനേഴ്സ് അസോസിയേഷന് ജില്ലാ സെക്രട്ടറി എംജിഎസ് കുറുപ്പ് അധ്യക്ഷനായി. സി പി പാപ്പി, വി ജി ഗോപിനാഥന്, ഏബ്രഹാം കുരുവിള, കെ എസ് അജികുമാര്, വി തങ്കച്ചന്, ബീനാ ജോണ്, എന് രാധാമണി എന്നിവര് സംസാരിച്ചു. ബിഎസ്എന്എല്ഇയു ജില്ലാ സെക്രട്ടറി കെ സി ജോണ് സ്വാഗതവും ജില്ലാ പ്രസിഡന്റ് വി ജയന് നന്ദിയും പറഞ്ഞു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ബഹിരാകാശ യാത്ര നടത്തി വിദ്യാര്ഥികള് സ്കൂളുകള് തുറക്കാനുള്ള ഒരുക്കങ്ങള് വിലയിരുത്തി കര്ഷകവേട്ട: കെഎസ്കെടിയു പ്രതിഷേധം ഇന്ന് രാജ്ഭവന് മാര്ച്ച് നാളെ ബിഎസ്എന്എല് ജീവനക്കാര് മാര്ച്ച് നടത്തി